Deg uḥric-agi n uglam, nwala-d iwudam si tama n tfekka d ṭṭbiɛa s ukenni gar yal tamacahut d tezlit. Di tesleḍt-nneɣ nessaweḍ ɣer yigemmaḍ-agi: Amsawal n tmacahut d win n tezlit fernen, di tuget, aglam arusrid ama si tama n tfekka d ṭṭbiɛa, imi aglam usrid drus anda i dyella deg yiḍrisen-nneɣ. Nufa-d diɣ deg uḥric-agi belli d aɣanib n yimedyazen i d-yufraren imi abrid ifernen deg usnulfu-nsen aseklan yemgarad ɣef win i d-wwin yimsawalen n tmucuha; acku di tezlatin imedyazen smersen tugniwin n uɣanib, d uwehhi ɣer wayen i yellan di tmetti yerna yella umgired ula deg umawal d talɣa s wayes i d-ttwagelmen. Nerra diɣ tamawt belli imedyazen fkan azal i uglam n yiwudam igejdanen ɛla ḥsab n yizen i bɣan ad dsiwḍen s tmucuha-agi.